Ацидофилите ще подскажат, дали има живот на Марс - Новини - Наука и технологии - Гласът на Русия
Ана Герасимчук. © Фото: intellect.tomsk.ru
Ацидофилите могат да съществуват дори в сярна киселина. Поне в минните води, където има повишена киселинност поради остатъчните метали, те се чувстват напълно комфортно. Учените искат да накарат ацидофилите да работят в полза на биотехнологията. По-специално, за извличане с тяхна помощ на метали от отпадъците на минната промишленост, каза в интервю за "Гласът на Русия" старшият научен сътрудник на Томския държавен университет Ана Герасимчук:
- Интересно е да се разбере, как те оцеляват там, какви механизми са задействани – генетически и физиологически. Освен това, тези микроорганизми могат д се използват в различни биотехнологии и в генната инженерия за пречистване на екосистеми с висока концентрация на тежки метали, замърсяващи тези екосистеми.
Въпросът е – как да се намерят подходящи микроорганизми? Първо, те следва да се сепарират от всички обитатели на сточните води. Тук ще помогне разшифроването на генома, с което ще се заемат сътрудниците на Център „Биоинженерия“ към РАН. След това към работата ще се подключат томските микробиолози: те ще отделят нужния ацидофил. „Освен това, в бъдеще, познавайки устройството на генома на микроорганизма, той ще може да се изучава с помощта на генната инженерия“ – подчертават специалистите. Те смятат, че ацидофилите ще помогнат да се отговори на прочутия въпрос – има ли живот на Марс? Доказано е, че на Червената планета има екстремно ниски температури и екстремно кисела среда. Ако на Земята при същите условия има живот, защо да го няма и на Марс?
В Русия, генетика, екология, учени, изследвания, биология, Наука и технологии
Бактериална електроцентрала
9 март 2013, 13:35